**Navodila za izpolnjevanje vloge za izdajo dovoljenja za popolno, polovično ali delno zaporo prometne površine zaradi izvajanja del na njej na portalu  
SPOT (eVEM)**

**Pripravili:**

Uredništvo portala SPOT (MJU)

Delovna skupina za e-občine

Ljubljana, oktober 2020

Kazalo vsebine

[1. UVOD 3](#_Toc44317490)

[2. Navodilo za izpolnjevanje vloge za izdajo dovoljenja za popolno, polovično ali delno zaporo prometne površine zaradi izvajanja del na njej 4](#_Toc44317491)

[2.1. Prijava v portal SPOT (eVEM) 4](#_Toc44317492)

[2.2. Izbira podjetja 4](#_Toc44317493)

[2.3. Izbira postopka 5](#_Toc44317494)

[2.4. Nova vloga 6](#_Toc44317495)

[a. Dopolnitev vloge 11](#_Toc44317496)

[b. Umik vloge 13](#_Toc44317497)

[2.5. Spremljanje statusa vloge 14](#_Toc44317498)

Kazalo slik

[Slika 1: Prijava v sistem 5](#_Toc44317473)

[Slika 2: Delo s poslovnim subjektom 6](#_Toc44317474)

[Slika 3: Izbira postopka 6](#_Toc44317475)

[Slika 4: Izbira prejemnika 7](#_Toc44317476)

[Slika 5: Osnovni podatki o vlagatelju 7](#_Toc44317477)

[Slika 6: Podatki o kupcu – pravni subjekt 8](#_Toc44317478)

[Slika 7: Izpis podatkov za plačilo 8](#_Toc44317479)

[Slika 8: Izpis/predogled vloge 9](#_Toc44317480)

[Slika 9: Podpis v SI-PASS 10](#_Toc44317481)

[Slika 10: Prenos celotne vloge in oddaja 10](#_Toc44317482)

[Slika 11: Zaključek 11](#_Toc44317483)

[Slika 12: Namizje podjetja – Seznam vlog v postopkih 12](#_Toc44317484)

[Slika 13: Namizje podjetja – Podatki o vlogi 12](#_Toc44317485)

[Slika 14: Obrazec »dopolnitev vloge« 13](#_Toc44317486)

[Slika 15: Namizje podjetja – Podatki o vlogi 14](#_Toc44317487)

[Slika 16: Umik vloge 14](#_Toc44317488)

[Slika 17: Namizje podjetja – Seznam vlog v postopkih in Delni seznam oddanih vlog 15](#_Toc44317489)

# UVOD

V oktobru 2020 je bil na portalu SPOT (eVEM) vzpostavljen elektronski postopek za oddajo vloge za izdajo dovoljenja za popolno, polovično ali delno zaporo prometne površine zaradi izvajanja del na njej.

**Pravna podlaga**:

* [Zakon o cestah](http://www.pisrs.si/Pis.web/pregledPredpisa?id=ZAKO5788)

Postopek je namenjen domačim poslovnim subjektom. Postopek bo možno izvajati samo preko portala SPOT (eVEM), ne pa tudi preko portala eugo.gov.si.

# Navodilo za izpolnjevanje vloge za izdajo dovoljenja za popolno, polovično ali delno zaporo prometne površine zaradi izvajanja del na njej

### Prijava v portal SPOT (eVEM)

Pred pričetkom izpolnjevanja vloge se je najprej potrebno prijaviti v portal SPOT (e-VEM) na tem naslovu – <https://spot.gov.si/>.



Slika 1: Prijava v sistem

Svetujemo vam, da se prijavite prek prijave SI-PASS, saj bo ta prijava postala kmalu obvezna. Navodila za registracijo so dostopna [tukaj](https://evem.gov.si/info/common/pomoc-in-podpora/uporabniska-navodila-za-e-postopke-na-portalu-spot-(evem)/si-pass-registracija/).

### Izbira podjetja

Po uspešni prijavi v portal SPOT (eVEM) je potrebno izbrati poslovni subjekt za katerega oddajate vlogo. Če je ta subjekt samostojni podjetnik se v polje »Vpišite davčno številko s.p.« vpiše davčna številka subjekta. Če pa gre za ostale poslovne subjekte, pa se v polje »Vpišite 10 mestno matično številko« vpiše matična številka poslovnega subjekta. Izbiro zavezanca se lahko opravi tudi s klikom na davčne številke v razdelku »Zadnja uspešna iskanja« ali »Pooblastila«. Uporabnik portala lahko izbere le poslovni subjekt pri katerem je v PRS (Poslovni register Slovenije) registriran kot odgovorna oseba. Če bo vloge oddajal uporabnik, ki ni odgovorna oseba, si mora urediti pooblastilo. Navodila za izvedbo postopka pooblaščanja so na voljo na tej [spletni strani](https://evem.gov.si/info/pomoc-in-podpora/uporabniska-navodila-za-e-postopke-na-portalu-spot-evem/pooblascanje-oseb-za-opravljanje-postopkov-prek-portala-spot-evem/).


Slika, ki vsebuje besede posnetek zaslona

Opis je samodejno ustvarjen

Slika 2: Delo s poslovnim subjektom

### Izbira postopka

Med postopki za izbrano podjetje v kategoriji OBČINE izberete postopek »Dovoljenje za zaporo ceste«.




Slika 3: Izbira postopka

### Nova vloga

1. **Korak: Izbira prejemnika**


Iz seznama prejemnikov izberite občino, kateri želite poslati vlogo.



Slika : Izbira prejemnika

1. **Korak: Podatki o vlagatelju**


V tem koraku so najprej vidni podatki podjetja (pravne osebe), ki je trenutni lastnik nepremičnine in nepremičnino prodaja oziroma podarja, ki se prepišejo iz PRS, ter vaši osebni podatki – kot kontaktni podatki, ki se prepišejo iz prijavnega sistema SI-PASS.



Slika : Osnovni podatki o vlagatelju

1. **Korak: Podatki o posegu**


V tem koraku vpišete podatke o gradbenem posegu, prometni površini ter obdobju načrtovane zapore, ter priložite ustrezne priloge. Nadaljujete s plačilom stroškov postopka.



Slika : Podatki o kupcu – pravni subjekt

1. **Korak: Elektronsko plačilo**

V koraku Plačilo stroškov postopka se izpiše višina stroška in podatki za plačilo. Ker gre za elektronski postopek, se plačuje le taksa tarife 3.



Slika : Izpis podatkov za plačilo

Sledi izbira načina plačevanja.

1. Plačilo UPN in prilaganje potrdila o plačilu: ta način plačila omogoča, da si natisnete UPN in plačilo izvedete na svoji banki, nato pa k elektronski vlogi priložite potrdilo o plačilu. Če plačila ni možno izvesti v kratkem času, postopek s klikom na povezavo »Shrani in zapri« prekinete in ga nadaljujete po opravljenem plačilu. Za nadaljevanje potrebujete dokazilo o plačilu, ki ga priložite v slikovni (JPEG, PNG, TIFF) ali PDF obliki.
2. Drugi način »Elektronsko plačilo« omogoča uporabnikom, da preko storitve eUJP elektronsko plača stroške. eUJP podpira kartično plačevanje, mobilno plačevanje in plačevanje preko spletnega bančništva.


Plačilo nadaljujete s klikom na »Plačaj elektronsko«.

Portal vas usmeri na UJP storitve e-plačila, ki vam nudi različne vrste plačil. Izberite najustreznejšo in izpolnite podatke. V primeru, da ne želite anonimen račun odkljukate kljukico »Označite in izpolnite podatke, če želite prejeti račun, ki se bo glasil na vaše ime«. Nato kliknite na gumb »Nadaljuj«.

Po izvedenem plačilu vam sistem UJP izpiše račun. S klikom »Zapri« nadaljujete s postopkom podpisovanja vloge.


1. **Korak: Podpisovanje vloge**

Prikaže se vam celoten izpis vloge. Na koncu izpisa imate možnost tiskanja vloge, vračanja na obrazec, kjer lahko popravite vnesene podatke in nadaljevanja v podpisovanje. V postopku podpisovanja se generira mapa (stisnjena mapa v obliki ZIP) v kateri je podpisana PDF vloga, podpisan XML in vsi priloženi dokumenti.



Slika : Izpis/predogled vloge


S klikom na gumb »Podpiši« portal uporabnika preusmeri na »SI-PASS«, ki omogoča oblačno podpisovanje. Z vnosom SI-PASS gesla podpišete vlogo.



Slika : Podpis v SI-PASS

Če opazite, da ste naredili kakšno napako, se s klikom na gumb »Nazaj na obrazec« vrnete na obrazec in popravite napake.

1. **Korak: Oddaja vloge**



Slika : Prenos celotne vloge in oddaja

1. **Korak: Zaključeno**

Portal vlogo odda pristojnemu organu v obravnavo. Uporabniku se izpišejo podatki o oddaji vloge in povezava na namizje. Uporabnik dobi na svoj elektronski naslov sporočilo o oddaji vloge.




Slika : Zaključek

### Dopolnitev vloge

Če vloga ni popolna, vas pristojni organ pozove k dopolnitvi. Vlogo lahko dopolnite elektronsko tako, da v seznamu vlog v postopku izberete vlogo, ki jo želite dopolniti in v sklopu Delo z vlogo izberete »Dopolni«.




Slika : Namizje podjetja – Seznam vlog v postopkih



Slika : Namizje podjetja – Podatki o vlogi

Portal ponudi poseben obrazec, v katerem ima vlagatelj možnost opisati manjkajoče podatke ali priložiti manjkajoče priloge.


S klikom na gumb »Naprej« portal izpiše predogled vloge in ponudi podpisovanje in oddajo vloge.



Slika : Obrazec »dopolnitev vloge«

### Umik vloge

Preden je vloga rešena portal omogoča vlagatelju, da vlogo umakne. Na strani »Podatki o vlogi« z izbiro aktivnosti »Prekliči« začnemo s postopkom umika vloge.



Slika : Namizje podjetja – Podatki o vlogi

Portal ponudi popolnoma izpisano vlogo za umik vloge, z vsemi potrebnimi podatki.

S klikom na gumb »Naprej« portal izpiše predogled vloge in ponudi podpisovanje in oddajo vloge.



Slika : Umik vloge

### Spremljanje statusa vloge



Slika : Namizje podjetja – Seznam vlog v postopkih in Delni seznam oddanih vlog

Podatki o vlogah, ki so neoddane, oddane ali v reševanju se nahajajo v seznamu vlog v postopkih. Ko je vloga rešena, se prestavi v delni seznam oddanih vlog.